EkBass/fiwiki-20250220-pages-articles huggingface dataset:
Talenom

Talenom Oyj on suomalainen tilitoimistopalveluita tarjoava yritys. Talenom perustettiin vuonna 1972. Talenom listautui Helsingin pörssin First North -markkinapaikalle kesäkuussa 2015, mistä se siirtyi pörssin päälistalle kesäkuussa 2017. Konsernilla oli vuonna 2019 yhteensä 40 toimipistettä mukaan lukien palvelukeskukset Oulussa ja Tampereella. Suomessa Talenomin markkinaosuus tilitoimistomarkkinoilla oli vuonna 2017 noin neljä prosenttia. Talenom tiedotti elokuussa 2018 alkaneensa tutkia mahdollisuuksia laajentaa toimintaansa Suomen ulkopuolelle. Keväällä 2019 yhtiö laajentui Ruotsin markkinoille hankkimalla Tukholmassa toimivan tilitoimiston Wakers Consulting AB:n noin 2,6 miljoonan euron kauppahintaan. == Lähteet == == Aiheesta muualla == * Talenom Luokka:Suomalaiset pörssiyhtiöt Luokka:Oululaiset yritykset
Kim Sung-jip

Kim Sung-jip (myös muodossa Kim Seong-jip, 13. tammikuuta 1919 Soul, Japanin miehittämä Korea – 20. helmikuuta 2016 Soul) oli eteläkorealainen painonnostaja ja olympiamitalisti. Kim voitti 75 kilogramman painoluokassa olympiapronssia Lontoossa 1948 yhteistuloksella 380 kg ja Helsingissä 1952. Melbournen kesäolympialaisissa 1956 hän sijoittui viidenneksi. Hän saavutti myös MM-pronssia vuoden 1947 MM-kilpailuista ja kultaa vuoden 1954 Aasian kisoista.Olympics at Sports-Reference.com Kim oli ensimmäinen itsenäisen Etelä-Korean olympiamitalisti samoin kuin maan ensimmäinen kaksinkertainen olympiamitalisti. Kim kuoli 97-vuotiaana 20. helmikuuta 2016 sairauteen soulilaisessa sairaalassa, jossa hän oli viettänyt kuukauden. == Lähteet == * Kim Seong-Jip Bio, Stats and Results Olympics at Sports-Reference.com === Viitteet === Luokka:Eteläkorealaiset painonnostajat Luokka:Eteläkorealaiset olympiamitalistit Luokka:Vuonna 1919 syntyneet Luokka:Vuonna 2016 kuolleet
Kizilsun kirgiisien autonominen prefektuuri

Kizilsun kirgiisien autonominen prefektuuri (, , ) on autonominen prefektuuri Kiinan Xinjiangin uiguurien autonomisen alueen länsiosassa. Prefektuurin pinta-ala on 70 916 neliökilometriä. Väkiluku vuonna 2010 oli 525 570 . Prefektuurin päähallintopaikka on Artux, joka sijaitsee linnuntietä noin 1055 kilometriä autonomisen alueen pääkaupunki Ürümqistä lounaaseen. == Hallinnollinen jako == Piirikuntatasolla autonominen prefektuuri jaetaan yhteen piirikuntatason kaupunkiin ja kolmeen piirikuntaan (numerointi kuten oheisessa kuvassa): ; Piirikuntatason kaupunki (1) * 1. Artux ; Piirikunnat (3) * 2. Akto * 3. Akqi * 4. Ulugqat == Lähteet == == Aiheesta muualla == Luokka:Xinjiangin prefektuurit Luokka:Kirgiisit Luokka:Kiinan autonomiset prefektuurit
Šiaulių Bankas

AB Šiaulių Bankas on Liettuan Šiauliain kaupungissa kotipaikkaansa pitävä liikepankki, jonka osake noteerataan Vilnan pörssissä. Pankin suurin yksittäinen omistaja vuoden 2018 lopussa oli Euroopan jälleenrakennus- ja kehityspankki noin 26 prosentin omistusosuudella. Sopimus pankin perustamisesta tehtiin marraskuussa 1991 ja AB Šiaulių Bankas rekisteröitiin helmikuussa 1992. Šiaulių Bankas listautui Vilnan pörssin päälistalle 11. joulukuuta 2006. ==Lähteet== ==Aiheesta muualla== * Šiaulių Bankas Luokka:Liettualaiset pörssiyhtiöt Luokka:Pankit
Veikko Helteen muistomerkki

Veikko Helteen muistomerkki on vuonna 2011 Vihdin Nummelassa paljastettu muistomerkki, joka pystytettiin kansanedustaja, ministeri Veikko Helteen kunniaksi. Sen on veistänyt kuvanveistäjä Erkki Kannosto, ja se sijaitsee työväentalo Rientolan pihalla. Paljastustilaisuudessa puhui kansanedustaja Paavo Lipponen, ja tilaisuudessa oli läsnä myös presidentti Tarja Halonen. Muistomerkin materiaali on suomalainen punainen graniitti. Se kuvaa kivisten lastujen muodossa puuseppä Veikko Helteen kolmea elämäntyötä, yhteiskunnallista, osuustoiminnallista ja liikuntakulttuurista aktiivisuutta. 80 000 euron perusrahoituksesta vastasivat Suomen eduskunta, Tradeka-yhtymä, Urheiluopistosäätiö ja Kaatuneiden Muistosäätiö. Lisäksi rahoitusta tuli kansalaiskeräyksen ja eri yhteisöjen kautta, muun muassa Vihdin seurakunnalta. ==Lähteet== Kuva:Veikko Helle muistomerkki (2).jpg | Kuva:Veikko Helle muistomerkki (3).jpg | Kuva:Veikko Helle muistomerkki (4).jpg | Luokka:Suomen patsaat ja veistokset Luokka:Vihdin rakennukset ja rakennelmat Luokka:Vihdin kulttuuri Luokka:Nummela
Gösta Magnusson

Klas Gösta Natanael Magnusson (13. syyskuuta 1915 Örebro – 25. marraskuuta 1948 Örebro) oli ruotsalainen painonnostaja, olympiamitalisti ja Euroopan mestari. Magnusson voitti 82,5 kilogramman painoluokassa olympiapronssia Lontoossa 1948 yhteistuloksella 375 kg ja samana vuonna Euroopan mestaruuden.Olympics at Sports-Reference.com Hän kuoli hukkumalla kalareissulla heikon jään petettyä.http://sok.se/idrottare/idrottare/g/gosta- magnusson.html == Lähteet == * Gösta Magnusson Bio, Stats and Results Olympics at Sports-Reference.com === Viitteet === Luokka:Ruotsalaiset painonnostajat Luokka:Ruotsalaiset olympiamitalistit Luokka:Vuonna 1915 syntyneet Luokka:Vuonna 1948 kuolleet
Triflubatsaami

Triflubatsaami on 1,5-bentsodiatsepiinijohdannainen lääkeaine joka on sukua klobatsaamille. Sillä on sedatiivinen ja ahdistusta poistava vaikutus. Aine on pitkävaikutteinen ja sillä on pitkä eliminaation puoliintumisaika.Itil TM, Akpinar S, Fink M: Controlled clinical and quantitative EEG studies of triflubazam (ORF 8063) in patients with anxiety syndrome. Current Therapeutic Research 1976; 19: 307-315Csanalosi I, Pereira-Oran J, Case G, et al.: Triflubazam (ORF 8063), a new benzodiazepine in anxiety neurosis. Current Therapeutic Research 1977; 22: 166-171Nicholson AN, Stone BM, Clarke CH. Effect of the 1,5-benzodiazepines, clobazam and triflubazam, on sleep in man. British Journal of Clinical Pharmacology. 1977 Oct;4(5):567-72. == Katso myös == * CP-1414S * Triflunordatsepaami == Lähteet == Luokka:Bentsodiatsepiinit
Han Su-an

Han Su-an (myös muodossa Han Soo-ann, 18. kesäkuuta 1926 – 4. tammikuuta 1998 Soul) oli eteläkorealainen nyrkkeilijä ja olympiamitalisti. Han voitti 51 kilogramman painoluokassa olympiapronssia Lontoossa 1948. Helsingissä 1952 hän sijoittui jaetulle viidennelle sijalle.Olympics at Sports-Reference.com == Lähteet == * Han Su-An Bio, Stats and Results Olympics at Sports-Reference.com === Viitteet === Luokka:Eteläkorealaiset nyrkkeilijät Luokka:Eteläkorealaiset olympiamitalistit Luokka:Vuonna 1926 syntyneet Luokka:Vuonna 1998 kuolleet
Oriol Bohigas

Oriol Bohigas i Guardiola (20. joulukuuta 1925 Barcelona – 30. marraskuuta 2021 Barcelona) oli katalonialainen arkkitehti. Hän toimi muun muassa Barcelonan arkkitehtuurikoulun (ETSAB) professorina. == Lähteet == ==Aiheesta muualla== Luokka:Katalonialaiset arkkitehdit Luokka:Vuonna 1925 syntyneet Luokka:Vuonna 2021 kuolleet
Biolääketiede

Biolääketiede on lääketieteen haara, jossa sovelletaan biologista ja biokemiallista tutkimusta ja tuotekehitystä kliiniseen hoitoon. ==Lähteet== Luokka:Lääketieteen erikoisalat Luokka:Eläinlääketiede
Francisco Javier Sáenz de Oiza

Francisco Javier Sáenz de Oiza (Cáseda, 12. lokakuuta 1918 – Madrid, 18. heinäkuuta 2000) oli espanjalainen arkkitehti. Hän oli yksi arkkitehdeista, jotka elävöittivät 1950- ja 1960-luvuilla espanjalaista arkkitehtuuria, joka oli ajautunut jäykkään uusklassisismiin Francon noustua valtaan vuonna 1939. Sáenz de Oizan merkittävimmät työt ovat Madridissa sijaitsevat pilvenpiirtäjät Torres Blancas (1969) ja Torre del Banco de Bilbao (1972–78). Muita töitä ovat esimerkiksi Aranzazu-basilika Oñatissa Baskimaalla, "El Ruedo" -asuinkerrostalo Madridissa, Torre Triana -hallintorakennus (1989–97) Sevillassa sekä Azoguejo-aukion uudistaminen Segoviassa. Madrid Paseo de la Castellana-BBVA.jpg|Torre del Banco de Bilbao, Madrid Arantzazu.jpg|Santuario de Arantzazu, Oñati Viviendas en la M-30, El Ruedo. Madrid.jpg|"El Ruedo", Madrid Torre Triana.JPG|Torre Triana, Sevilla == Lähteet == == Aiheesta muualla == Luokka:Espanjalaiset arkkitehdit Luokka:Vuonna 1918 syntyneet Luokka:Vuonna 2000 kuolleet
Olympic Entertainment Group

Olympic Entertainment Group AS (lyh. OEG) on kasino- ja pelitoimintaa useissa Euroopan maissa pyörittävä virolainen yritys, jonka omistaa Odyssey Europe. Olympic Entertainment Groupilla oli syyskuun 2017 lopulla yhteensä 117 kasinoa, jotka sijaitsivat Virossa, Latviassa, Liettuassa, Slovakiassa, Italiassa ja Maltalla. Olympic Entertainment Group ilmoitti Tallinnan pörssille maaliskuussa 2018 yhtiön kahden pääosakkaan myyvän osuutensa Lontooseen rekisteröidylle Odyssey Europe -sijoitusrahastolle. Pääomistajista Armin Karu omisti Hansa Assetin kautta 45,05 % ja Jaan Korpusov Hendeya Investin kautta 18,95 % yhtiöstä. Odyssey ilmoitti tavoitteekseen OEG:n vetämisen pois pörssistä ja myös Karu kehotti yhtiön piensijoittajia hyväksymään Odysseyn tarjouksen. Odyssey Europe sai yritysoston päätökseen lokakuussa 2018, minkä jälkeen Olympic Entertainment Group vetäytyi Tallinnan pörssistä. Yhtiö oli listautunut Tallinnan pörssiin lokakuussa 2006. ==Lähteet== == Aiheesta muualla == * Olympic Entertainment Group Luokka:Virolaiset yritykset Luokka:Rahapeliyhtiöt
Changjin hui-kiinalaisten autonominen prefektuuri

Changjin hui-kiinalaisten autonominen prefektuuri (, ) on autonominen prefektuuri Kiinan Xinjiangin uiguurien autonomisen alueen pohjoisosassa. Prefektuurin pinta-ala on 73 659 neliökilometriä. Väkiluku vuonna 2010 oli 1,43 miljoonaa. Prefektuurin päähallintopaikka on piirikuntatason kaupunki Changji, joka sijaitsee linnuntietä noin 35 kilometriä autonomisen alueen pääkaupunki Ürümqistä luoteeseen. == Hallinnollinen jako == Piirikuntatasolla autonominen prefektuuri jaetaan kahteen piirikuntatason kaupunkiin, neljään piirikuntaan ja yhteen autonomiseen piirikuntaan (numerointi kuten oheisessa kuvassa): ; Piirikuntatason kaupungit (2) * 1. Changji * 2. Fukang ; Piirikunnat (4) * 3. Hutubi * 4. Manas * 5. Qitai * 6. Jimsar ; Autonominen piirikunta (1) * 7. Morin kazakkien autonominen piirikunta == Lähteet == == Aiheesta muualla == Luokka:Xinjiangin prefektuurit Luokka:Kiinan autonomiset prefektuurit Luokka:Hui-kiinalaiset
Olpha

AS Olpha (AS Olainfarm) on latvialainen, vuonna 1972 perustettu lääkealan yritys Olainesta. Yritys valmistaa noin 60 erityyppistä suun kautta syötävää lääkettä ja noin 30 farmaseuttista yhdistettä tai kemiallista ainesosaa. Yhtiöllä on seitsemän alkuperäistuotetta. Olainfarmin valmistamia tuotenimiä ovat muun muassa Amlodipine, Clonazepam, Euphillin, Furosemide, Furagin, Midolat, Protionol ja Gripoflex. Yritys toimii osin tytäryhtiöittensä kautta; näitä ovat muun muassa Reinolds SIA, Ozols JDR SIA, Olainfarm energija SIA, Ilmas Aptiekas SIA ja Veritas-Farm. Tämän lisäksi yhtiöllä on 33 apteekkia Riiassa, Vidzemessä, Kurzemessa ja Latgalen alueella. Olainfarmin osake noteerataan Riian pörssissä. Tammikuussa 2019 sen osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle. ==Lähteet== Luokka:Latvialaiset pörssiyhtiöt Luokka:Lääkevalmistajat
Thomas Byles

Thomas Roussel Davids Byles (26. helmikuuta 1870 Leeds – 15. huhtikuuta 1912 Pohjois-Atlanttihttp://www.encyclopedia-titanica.org/titanic-victim/fr- byles.html) oli englantilainen katolinen pappi, joka matkusti RMS Titanicilla. Byles kouluttautui papiksi vuonna 1894. Hän oli Titanicilla matkalla New Yorkiin pikkuveljensä häihin. Byles oli yläkannella kävelemässä kun laiva törmäsi jäävuoreen. Hän avusti kolmannen luokan matkustajia pelastusveneisiin kieltäytyen kahdesti hänelle tarjotusta paikasta pelastusveneessä. Sen jälkeen hän kuunteli matkustajien synnintunnustuksia ja antoi synninpäästön sadoille matkustajille, jotka olivat yhä laivalla pelastusveneiden lähdettyä. Byles hukkui laivan upotessa. Hänen ruumistaan ei koskaan löydetty. Bylesin veljet laittoivat muistomerkin hänen kunniakseen St Helenin katoliseen kirkkoon Chipping Ongariin, Essexiin. Paavi Pius X kuvasi Bylesia "Kirkon marttyyriksi"http://www.catholicherald.co.uk/features/2012/04/16/the-priest- who-prayed-the-rosary-and-heard-confessions-as-the-titanic-sank/. Vuoden 1997 elokuvassa Titanic Bylesia esitti James Lancaster. Elokuvassa Byles siteeraa Ilmestyskirjan kohtaa 21:4 ympärillään oleville matkustajille. Vuonna 2015 St Helenin kirkon pappi Graham Smith ja piispa Alan Williams ehdottivat Bylesin julistamista pyhimykseksihttp://www.ncregister.com/daily-news/father-thomas- byles-gods-faithful-servant-on-the-titanic/ . == Lähteet == ==Aiheesta muualla== *http://www.encyclopedia-titanica.org/titanic-victim/fr-byles.html Luokka:Titanicin matkustajat ja miehistö Luokka:Brittiläiset papit Luokka:Vuonna 1870 syntyneet Luokka:Vuonna 1912 kuolleet
Tallinna Vesi

AS Tallinna Vesi on virolainen, Tallinnan seudun vesihuollosta vastaava yritys. Tallinna Veden liiketoimintaan kuuluu juomaveden käsittelyn ja sen jakelun järjestämisen lisäksi myös jäteveden käsittely. Yhtiöllä on voimassa Tallinnan kaupungin kanssa tehty palvelusopimus, missä se on sitoutunut järjestämään kaupungin vesihuollon vuoteen 2020 saakka. Tallinna Veden vuonna 2010 perustettu tytäryhtiö, OÜ Watercom tarjoaa veteen liittyviä palveluita paikallishallinnolle, yrityksille ja yksityisille asiakkaille. AS Tallinna Vesi perustettiin vuonna 1997, kun kaupungin vesilaitoksen toiminta muutettiin osakeyhtiömuotoiseksi. Perustetun yhtiön koko omistus säilyi Tallinnan kaupungilla vuoteen 2001, kun enemmistö osakkeista myytiin brittiläiselle United Utilities -yhtiölle. Lopulta Tallinna Vesi listautui Tallinnan pörssiin 1. kesäkuuta 2005. Tallinnan kaupunki on pysynyt yhtiön suurimpana omistajana ja vuoden 2017 lopussa kaupunki omisti 34,7 prosenttia Tallinna Veden osakkeista. United Utilities omisti tuolloin 6,5 prosenttia osakkeista. Lokakuussa 2018 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle. ==Lähteet== == Aiheesta muualla == * Tallinna Vesi * Watercom Luokka:Virolaiset pörssiyhtiöt Luokka:Vesihuolto Luokka:Tallinna
Tallinna Kaubamaja

Tallinna Kaubamaja Grupp AS on Tallinnasta kotoisin oleva virolainen osakeyhtiö, joka toimii kaupan ja kiinteistövuokrausalan parissa. Konserniin kuuluu useita omilla brändeillään toimivia tytäryhtiöitä, kuten Selver- kauppaketju, Tallinnan ja Tarton Kaubamaja -tavarataloja ylläpitävä Kaubamaja AS sekä turvallisuuspalveluja tarjoava Viking Security AS. Tallinna Kaubamaja Gruppin pääomistaja on OÜ NG Invevesteeringud, joka omisti vuoden 2018 lopulla yhtiöstä 67 prosenttia. == Historia == Yritysryhmän historian katsotaan alkavan vuodesta 1960, jolloin Tallinna Kaubamaja -tavaratalo avattiin Tallinnassa, silloisessa Viron SNT:ssä. Ensimmäinen Selver avasi ovensa Tallinnan Lasnamäessä vuonna 1995, ja myöhemmin vuosien 1998–2001 aikana Selveristä kehitettiin super- ja hypermarketketju. Tallinna Kaubamaja Grupp listautui Tallinnan pörssiin vuonna 1996. Helmikuussa 2016 yhtiön osake kuului OMX Baltic 10 -indeksiin, joka on osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle. Konserni laajentui yritysostojen myötä autokaupan puolelle vuonna 2007. Tallinna Kaubamaja Grupp osti jalkinekauppaa Virossa ja Latviassa harjoittaneen ABC King AS:n ja Suurtüki NK OÜ:n vuonna 2008. Yhtiö avasi ensimmäiset kauneudenhoitotuotteiden kauppaan keskittyvät I.L.U.-myymälänsä vuonna 2009. Konsernilla oli Helsingin Kaisaniemessä liike huhtikuusta 1997 seuraavan vuoden heinäkuuhun, jolloin se lakkautettiin kannattamattomana. == Kuvia == Tiedosto:EU-EE-Tallinn-Merimetsa Selver.JPG|Yrityskonserniin kuuluvan Selver-kauppaketjun supermarket Tallinnan Merimetsassa. Tiedosto:EU-EE-TLN-LAS-Mustakivi-Mustakivi Selver.JPG|Selver- ketjun hypermarket Tallinnan Mustakiven alueella. Tiedosto:Tartu Kaubamaja 2011.JPG|Tartu Kaubamaja -kauppakeskus Tartossa on osa yrityskonsernia. ==Lähteet== == Aiheesta muualla == * Tallinna Kaubamaja Grupp *
The Rolling Stones Australasian Tour 1966

The Rolling Stones Australasian Tour 1966 oli The Rolling Stones-yhtyeen Australian ja Uuden-seelannin kiertue. == Kiertueen kappalelista == *Mercy, Mercy *She Said Yeah *Play With Fire *Not Fade Away *The Spider And The Fly *That's How Strong My Love Is *Get Off Of My Cloud *19th Nervous Breakdown *(I Can't Get No) Satisfaction ==Kiertuepäivät== Päivä Kaupunki Maa Tapahtumapaikka 18\. helmikuuta 1966* Sydney Australia Commemorative Auditorium Showgrounds (2 konserttia) 19\. helmikuuta 1966* Commemorative Auditorium Showgrounds (2 konserttia) 21\. helmikuuta 1966 Brisbane Brisbane City Hall (2 konserttia) 22\. helmikuuta 1966 Adelaide Centennial Hall (2 konserttia) 24\. helmikuuta 1966 St Kilda Palais Theatre (2 konserttia) 25\. helmikuuta 1966 26\. helmikuuta 1966 28\. helmikuuta 1966 Wellington Uusi-Seelanti Town Hall (2 konserttia) 1\. maaliskuuta 1966 Auckland Civic Theatre (2 konserttia) *Lämmittelijän Sydneyssä toimi The Searchers. Luokka:Vuoden 1966 konserttikiertueet Luokka:The Rolling Stonesin konserttikiertueet
Lietzén

Lietźen on muun muassa seuraavien henkilöiden sukunimi: *Mika Lietzén (s. 1974), sarjakuvapiirtäjä * Zacharias Lietzén (1629–1684), Turun akatemian kirjansitoja
Wish You Were Here Tour

Wish You Were Here Tour oli Pink Floydin Pohjois-Amerikan kiertue, jolla yhtye promotoi Wish You Were Here albumia. Kiertue jaettiin kahteen osaan länsirannikon ja itärannikon konsertteihin. Yksi konsertti oli Englannissa Knebworth festivaalilla. == Kiertuepäivät== Päivä Kaupunki Maa Tapahtumapaikka Pohjois-Amerikka 8\. huhtikuuta 1975 Vancouver, Brittiläinen Kolumbia Kanada Pacific Coliseum 10\. huhtikuuta 1975 Seattle, Washington Yhdysvallat Seattle Center Coliseum 12\. huhtikuuta 1975 Daly City Cow Palace 13\. huhtikuuta 1975 17\. huhtikuuta 1975 Denver, Colorado Denver Coliseum 19\. huhtikuuta 1975 Tucson, Arizona Tucson Convention Center 20\. huhtikuuta 1975 Tempe, Arizona ASU Activity Center 21\. huhtikuuta 1975 San Diego, Kalifornia San Diego Sports Arena 23\. huhtikuuta 1975 Los Angeles, Kalifornia Los Angeles Memorial Sports Arena 24\. huhtikuuta 1975 25\. huhtikuuta 1975 26\. huhtikuuta 1975 27\. huhtikuuta 1975 7\. kesäkuuta 1975 Atlanta, Georgia Atlanta Stadium 9\. kesäkuuta 1975 Landover, Maryland Capital Centre 10\. kesäkuuta 1975 12\. kesäkuuta 1975 Philadelphia, Pennsylvania The Spectrum 13\. kesäkuuta 1975 15\. kesäkuuta 1975 Jersey City, New Jersey Roosevelt Stadium 16\. kesäkuuta 1975 Uniondale, New York Nassau Coliseum 17\. kesäkuuta 1975 18\. kesäkuuta 1975 Boston, Massachusetts Boston Garden 20\. kesäkuuta 1975 Pittsburgh, Pennsylvania Three Rivers Stadium 22\. kesäkuuta 1975 Milwaukee, Wisconsin County Stadium 23\. kesäkuuta 1975 Detroit, Michigan Olympia Stadium 24\. kesäkuuta 1975 26\. kesäkuuta 1975 Montreal, Quebec Kanada Autostade 28\. kesäkuuta 1975 Hamilton, Ontario Ivor Wynne Stadium Eurooppa 5\. heinäkuuta 1975 Stevenage Englanti Knebworth Festival == Muusikot == *David Gilmour – laulu, kitara *Roger Waters – basso, laulu *Richard Wright – kosketinsoittimet, laulu *Nick Mason – rummut ===Kiertuemuusikot=== *Dick Parry – saksofoni *The Blackberries (Venetta Fields & Carlena Williams) – taustalaulu == Kappalelista == ;Ensimmäinen setti *"Raving and Drooling" (varhainen versio "Sheep") *"You've Got to Be Crazy" (varhainen versio "Dogs") *"Shine On You Crazy Diamond (Parts I-V)" *"Have a Cigar" *"Shine On You Crazy Diamond (Parts VI-IX)" (ei soitettu Milwaukee:ssa) ;Toinen setti *The Dark Side of the Moon (koko albumi) ;Encore *"Echoes" == Lähteet == *Brain Damage.co.uk Luokka:Vuoden 1975 konserttikiertueet Luokka:Pink Floydin konserttikiertueet
Oulun keskuskansakoulu

Entinen Oulun keskuskansakoulu on Oulun Vanhatullin kaupunginosassa toiminut kansakoulu ja loppuvaiheessa peruskoulun ala-aste sekä myöhemmin terveysasemana toiminut rakennus. Rakennus on arkkitehti Kaarlo Borgin suunnittelema funktionalistinen koulurakennus vuodelta 1933, joka valmistui vuonna 1934. Uuteen koulurakennukseen Oulun kaupunki tilasi vuonna 1936 seinämaalauksen Koivu ja tähti oululaiselta taiteilijalta Juho Mäkelältä. Rakennus tunnetaan nykyään parhaiten puhekielessä sammakkotalona, sillä talon edustalla suihkualtaassa pitää vahtia kuvanveistäjä, professori Raimo Metsänheimon vuonna 1993 paljastettu sammakko, Rupikonna. ==Oulun keskuskansakoulu== Suunnitelma uuden koulutalon rakentamiseksi Ouluun käynnistyi jo 1920-luvun alkupuoliskolla. Taloudellisesti vaikeat vuodet Oulun kaupungin taloudessa lykkäsivät asian ratkaisua aina 1930-luvulle. Rakentamisesta päätettiin lokakuussa 1933 arkkitehti Borgin piirustusten pohjalta Vanhatullin kaupunginosaan keskusta-alueelle Saaristonkadun ja Uusikadun kulmaan. Uusi koulu otettiin käyttöön vuonna 1935. Sotavuodet 1939–1944 muuttivat rakennuksen käyttötarkoitusta, sillä sotien aikaan siitä tuli Sotasairaala 32 (SotaS 32):n sivupiste pääpaikan sijaitessa silloin uudessa Kontinkankaan sairaalassa. Talvisodan alettua haavoittuneita tuli niin paljon, että Kontinkankaan sairaalan lisäksi oli otettava käyttöön myös uusia sijoituskohteita sotilassairaalalle. Näin Keskuskansakoulustakin tuli sotilassairaala yli 300:lle haavoittuneelle. Jatkosodan aikaan Keskuskansakoulu kuten naapurirakennus Teknillinen oppilaitos toimivat sotilassairaalan sivupisteinä pääpaikan sijaitessa Kontinkankaalla. Koulutyö Keskuskansakoulun rakennuksessa jatkui sotien jälkeen vuonna 1945. Peruskoulun korvatessa kansakoulun Keskuskansakoulukin muuttui Keskustan peruskouluksi. Samanaikaisesti kasvavassa Oulussa lapsiperheet muuttivat uusiin asumalähiöihin, mikä vähensi keskusta-alueen oppilasmääriä. Tämän vuoksi entiselle Keskuskansakoululle etsittiin uutta käyttötarkoitusta. 1970-luvun lopulla koulutyö rakennuksessa päättyikin. ==Keskustan terveysasema== Talo peruskorjattiin keskustan terveysasemaksi vuosina 1981–1982. ==Jatkokäyttö== Oulun kaupunki myi talon vuonna 2016 Cor Group Oy:lle. Rakennus on korjaus- ja muutostöiden yhteydessä korjattava sen kulttuurihistorialliset ja rakennustaiteelliset arvot säilyttäen. Julkisivukorjauksissa on käytettävä alkuperäisiä tai niitä vastaavia materiaaleja. Sisätiloissa voi tehdä toiminnan vaatimia muutoksia. Korjaus- ja muutostoimista pitää pyytää museoviraston lausunto. == Lähteet == ==Aiheesta muualla== Luokka:Vanhatulli Keskuskansakoulu Luokka:Entiset suomalaiset oppilaitokset Luokka:Pohjois- Pohjanmaan kansakoulut Luokka:Modernistinen arkkitehtuuri
Cristal Snow’n diskografia

Tämä artikkeli on suomalaisen laulaja-lauluntekijä Cristal Snow’n diskografiasta. == Studioalbumit == Nimi Julkaisutiedot Lista Myynti Albumilista The Prophecy * Julkaistu: 26. maaliskuuta 2008 * Formaatti: CD / digitaalinen lataus * Levy-yhtiö: HMC / Warner Music Finland 10. – God You Made Me Wicked * Julkaistu: 26. toukokuuta 2010 * Formaatti: CD / digitaalinen lataus * Levy-yhtiö: HMC / Warner Music Finland – – == Singlet == Vuosi Single Latauslista Singlelista Radiolista Albumi 2007 ”Pump It Up” – 5 – The Prophecy ”Cristal Clear” – 7 – 2008 ”Scarred” 16 20 – ”Can’t Save Me” 17 – – ”China Cool” – – – 2009 ”Turn Me Up” – – – God You Made Me Wicked 2010 ”Killing Me” – – – ”Wicked” – – – ”Surrender” – – – 2016 ”Love Is Blind” – – 58 UMK – Uuden Musiikin Kilpailu 2016 ”Riding the Storm” – – – ”Die Hard” – – – ”Higher Ground” – – – ”Indestructible” (mukana Kristiina Wheeler) – – – == Musiikkivideot == * Pump It Up (ohj. Misko Iho) * Cristal Clear * Scarred (ohj. Misko Iho) * Can’t Save Me (ohj. Misko Iho) * China Cool (ohj. Misko Iho) * Turn Me Up (ohj. Jyrki Murtomäki) * Killing Me (ohj. Misko Iho) * Wicked (ohj. Jyrki Murtomäki & Cristal Snow) * Surrender (ohj. Cristal Snow) * Venom (ohj. Cristal Snow, Viivi Huuska) * Love Is Blind (ohj. Viivi Huuska) * Riding the Storm (ohj. Viivi Huuska) * Die Hard (ohj. Viivi Huuska & Cristal Snow) * Higher Ground (ohj. Viivi Huuska) * Indestructible (ohj. Viivi Huuska & Cristal Snow) == Lähteet == Luokka:Diskografiat
Josep Antoni Coderch

Josep Antoni Coderch i de Sentmenat (26. marraskuuta 1913 Barcelona – 6. marraskuuta 1984 Barcelona) oli katalonialainen arkkitehti. Hän oli kahdeksanlapsisen perheen esikoinen. Hänen isänsä oli Barcelonan sataman suunnittelua johtava insinööri. == Lähteet == == Aiheesta muualla == Luokka:Katalonialaiset arkkitehdit Luokka:Vuonna 1913 syntyneet Luokka:Vuonna 1984 kuolleet
Pölhö

Pölhö on suomenkielinen sukunimi. Se voi viitata seuraaviin: * Aapo Pölhö (1951–2023), suomalainen diplomaatti * Eljas Pölhö (s. 1949), suomalainen rautatiehistoriaan erikoistunut tietokirjailija * Hjalmar Pölhö (1888–1957), suomalainen kauppaneuvos ja sahanomistaja * Esa-Matti Long (ent. Pölhö, s. 1969), suomalainen näyttelijä ==Muita== *Pölhö-Kustaa, hahmo Teuvo Pakkalan näytelmässä Tukkijoella *Pölhö-Kustaa eli Pölhö, hahmo Ola Fogelbergin sarjakuvissa *Pölhökanto Iijoen törmässä, Kalle Päätalon romaani *Pölhön koulu, alakoulu Keminmaassa
Eljas Pölhö

Heimo Heikki Eljas Pölhö (s. 14. kesäkuuta 1949 Haukivuori) on suomalainen tietokirjailija ja rautatiehistoriallisten julkaisujen toimittaja. Oppiarvoltaan Pölhö on filosofian lisensiaatti. Hän on raideliikenneharrastuslehti Resiinan perustaja ja ensimmäinen toimittaja. ==Julkaisuja== * * * * * ===Toimittajana=== * ==Lähteet== Luokka:Suomalaiset tietokirjailijat Luokka:Elävät henkilöt Luokka:Vuonna 1949 syntyneet
Pölhökanto Iijoen törmässä

Pölhökanto Iijoen törmässä on kirjailija Kalle Päätalon omaelämäkerrallisen romaanisarjan Juuret Iijoen törmässä 26. ja viimeinen osa. Kirja kertoo Päätalon kirjailijanurasta kirjailijan esikoisromaanin Ihmisiä telineillä (1958) ilmestymisen jälkeen. Kirjan nimessä oleva sana "pölhökanto" tarkoittaa tuulen katkaisemaa puunrunkoa, josta jää korkea kanto metsään lahoamaan. Kirja on rekisteröity Bookcrossingiin.https://www.bookcrossing.com/searchbooks?BookType=0&Title;=P%C3%B6lh%C3%B6kanto&TitleExact;=false&Author;=P%C3%A4%C3%A4talo&AuthorExact;=false&JournalText;=&Status;=All&Category;=0&ISBN;=&BCID;=&BcidTarget;=NewJournalEntry&MemberName;=&BookSort;=Title&SortDirection;=Descending#search- top ==Kirjan tapahtumat== Kirjan kuvaama ajanjakso kattaa neljä vuosikymmentä 1950-luvun lopulta alkaen. Romaani lähtee niistä tunnelmista, joihin Kalle jäi esikoisromaaninsa ilmestyttyä. Rakennusmestarin työ jatkuu kiivastahtisena, ja Tampereelle ja lähiympäristöön nousee rakennus toisensa jälkeen Kallen ohjauksessa. Samanaikaisesti jatkuu kotona toisenlainen urakka: kaikki vapaa- ajat Kalle naputtaa kirjoituskonetta, ja syksy syksyltä syntyy valmista myös kirjallisuuden saralla. Perhe kasvaa nelihenkiseksi, ja Kalle saa kokea niin perhe-elämän iloa kuin sen huoliakin. Kirjailijan elämä vaatii ujolta mieheltä julkisuudessa oloa, mutta tuo mukanaan myös arvokkaita uusia tuttavuuksia. Vaikka Kalle perheineen vierailee ahkerasti Taivalkoskella, jonne varsinkin jouluisin kokoontuu koko laajentunut Päätalon kattilakunta, hän vähitellen juurtuu Tampereelle pihamaalleen istuttamiensa omenapuiden tavoin. Tampereella on perhe, työ ja yhä laajeneva ystävä- ja tuttavapiiri. Elämä alkaa näyttää valoisampia ja vauraampia puoliaan. Tasaisen nousun katkaisee kuitenkin Kallen reistaileva terveys; vankka ja työlle ahne mies joutuu sydämensä vuoksi löysäämään tahtiaan. Eikä siinä kylliksi, vaan Kalle joutuu työssään kirvelevän, joskin kirjoittamisen kannalta onnekkaan ratkaisun eteen. Kirjan lopulla ikääntyvä Kalle Päätalo seisoo synnyinkotinsa tanhuvilla kuin yksin jäänyt pölhökanto eli tuulen katkaisema puunrunko. Ikätoverit ovat kuolleet ja nuoremmatkin ovat vanhenemassa. Mitä liikkuukaan jäljelle jääneen mestarin mielessä?Pölhökanto Iijoen törmässä, takakansiteksti. ==Lähteet== Luokka:Juuret Iijoen törmässä Luokka:Vuoden 1998 kirjat
OMX Copenhagen 25

OMX Copenhagen 25 (OMXC25) on Kööpenhaminan pörssin osakeindeksi. Se on markkina-arvopainotettu indeksi, joka koostuu 25:stä Kööpenhaminan pörssissä eniten vaihdetusta osakkeesta. Indeksin koostumus päivitetään kahdesti vuodessa. == Luettelo indeksin yhtiöistä == Indeksin yhtiöt 5. tammikuuta 2024: * Ambu * Bavarian Nordic * Carlsberg * Chr. Hansen Holding * Coloplast * Danske Bank * Demant * DSV * Genmab * GN Store Nord * ISS * Jyske Bank * A. P. Møller-Mærsk * Nordea Bank * NKT * Novo Nordisk * Novozymes * Ørsted * Pandora * Royal Unibrew * Rockwool * Tryg * Vestas Wind Systems * Zealand Pharma ==Lähteet== *
Kang Joon-ho

Kang Joon-ho (myös muodossa Gang Jun-ho, 22. kesäkuuta 1928 Haeju, Japanin miehittämä Korea – 24. syyskuuta 1990 Soul) oli eteläkorealainen nyrkkeilijä ja olympiamitalisti. Kang voitti 54 kilogramman painoluokassa olympiapronssia Helsingissä 1952. Hän toimi myöhemmin nyrkkeilyvalmentajana.Olympics at Sports-Reference.com == Lähteet == * Gang Jun-Ho Bio, Stats and Results Olympics at Sports-Reference.com === Viitteet === Luokka:Eteläkorealaiset nyrkkeilijät Luokka:Eteläkorealaiset olympiamitalistit Luokka:Vuonna 1928 syntyneet Luokka:Vuonna 1990 kuolleet
Oskari Väänänen

Oskari Gabriel Väänänen (24. maaliskuuta 1890 Kuopio – 28. tammikuuta 1962 Lahti)Oskari Gabriel Väänäsen kuolinilmoitus (maksullinen artikkeli) Helsingin Sanomat 4.2.1962, HS Aikakone. Viitattu 3.4.2018. oli suomalainen Helsingin yliopiston voimistelulaitoksen lehtori, Suomen Voimisteluliiton ja Suomen Miekkailuliiton puheenjohtaja. Väänäsen vanhemmat olivat poliisikonstaapeli, myöhemmin Helsingin poliisilaitoksen vahtimestari Kalle Vilho Väänänen (1860–1933) ja Helmi Elin Emilia Karpio, aik. Spets. Hänen velipuolensa oli kirjailija ja opettaja Kalle Väänänen.Väänästen sukupuu 1/1945 s. 26 Oskari Väänänen toimi Helsingin yliopiston voimistelulaitoksen miekkailutaidon opettajana 1929–1941. Helsingin yliopiston opettaja- ja virkamiesluettelo 1918-2000 : Helsingin yliopiston voimistelulaitos == Teoksia == * Miekkailun käsikirja. 1, Lyömämiekkailu kevyellä aseella. Gummerus 1923 * Pistomiekkailun käsikirja : florettimiekkailu. Tieto ja taito 61. WSOY 1930 * Käsipallo. Kirja, Helsinki 1931 * Nuoriso aseissa : maanpuolustuskasvatus Euroopan eri maissa. Gummerus 1941 * Miekkailun käsikirja. 3, Kalpamiekkailu. Kuopion kansallinen kirjapaino, Kuopio 1956 == Suomennoksia == * Barbra Ring : Neito. Gummerus 1923 * Ax. Fr. Londen : Kuvauksia ja kokemuksia eräretkiltä Pohjolassa; suomentanut Kalle Väänänen, Oskari Väänänen. Gummerus 1923-1924, 2. uud. painos nimellä Eräretkiä Pohjolassa. Metsäkustannus, Helsinki 2013 * Barbra Ring : Miesten mies. Gummerus 1925 * Karl May : Aavikon halki : seikkailukertomus Lähi-idästä ; saksankielestä suomentanut Oskari Väänänen. WSOY 1944, 3. tark. painos WSOY 1991 (alkuteos Durch die Wüste) == Lähteet == Luokka:Suomalaiset opettajat Luokka:Suomalaiset tietokirjailijat Luokka:Vuonna 1890 syntyneet Luokka:Vuonna 1962 kuolleet
Stig Sjölin

Stig Karl Olof Sjölin (21. joulukuuta 1928 Värnamo – 9. tammikuuta 1995 Helsingborg) oli ruotsalainen nyrkkeilijä, olympiamitalisti ja Euroopan mestari. Sjölin voitti 75 kilogramman painoluokassa olympiapronssia Helsingissä 1952. Melbournen kesäolympialaisissa 1956 hän sijoittui jaetulle yhdeksännelle sijalle.Olympics at Sports-Reference.com Euroopan- mestaruuskilpailuista Sjölin voitti neljä mitalia.http://sok.se/idrottare/idrottare/s/stig-sjolin.html == Lähteet == * Stig Sjölin Bio, Stats and Results Olympics at Sports-Reference.com === Viitteet === == Aiheesta muualla == Luokka:Ruotsalaiset nyrkkeilijät Luokka:Ruotsalaiset olympiamitalistit Luokka:Vuonna 1928 syntyneet Luokka:Vuonna 1995 kuolleet
Chr. Hansen

Chr. Hansen A/S oli tanskalainen kemianteollisuuden yritys, jonka osake noteerattiin Kööpenhaminan pörssissä. Yhtiö oli osa OMX Copenhagen 25 -indeksiä. Chr. Hansenin pääkonttori sijaitsi Hørsholmissa, Kööpenhaminan pohjoispuolella. Tammikuussa 2024 Chr. Hansen yhdistyi Novozymesin kanssa. Kaupankäynti yrityksen osakkeilla päättyi Kööpenhaminan pörssissä 30. tammikuuta 2024. Chr. Hansenin toiminta jaettiin kolmeen liiketoiminta- alueeseen. Cultures and Enzymes tuotti muun muassa entsyymejä ruokateollisuudessa. Health and Nutrition valmisti ja kehitti erilaisia laihdutuslääkkeitä, lääkkeitä ja eläinruokaa. Natural Color kehitti ruokateollisuudessa käytettäviä väriaineita. ==Lähteet== Luokka:Tanskalaiset yritykset Luokka:Tanskalaiset elintarvikeyhtiöt Luokka:Tanskalaiset teollisuusyritykset Luokka:Rudersdalin kunta
Jyske Bank

Jyske Bank on tanskalainen pankki. Se on markkinaosuudeltaan maansa kolmanneksi suurin pankki ja tanskalaisista pankeista toiseksi suurin Danske Bankin jälkeen. Pankilla on toimintaa kotimaansa ulkopuolella Sveitsissä, Saksassa, Espanjassa, Ranskassa ja Gibraltarilla. Yrityksen pääkonttori on Silkeborgissa, Keski-Jyllannissa. Vuonna 2014 sen liikevaihto oli 8,64 miljardia Tanskan kruunua, josta liikevoittoa 3,103 miljardia kruunua. Työntekijöitä sillä on noin 4200. Jyske Bank perustettiin 1967 neljän keskijyllantilaisen pankin fuusioituessa. Kansalliseksi pankiksi se tuli 1981. Jyske Bankin osake noteerataan Kööpenhaminan pörssissä ja se on osa OMX Copenhagen 20-indeksiä. == Katso myös == * Luettelo Kööpenhaminan pörssissä noteeratuista yhtiöistä ==Lähteet== Luokka:OMX Copenhagen 25 -indeksi Luokka:Tanskalaiset pörssiyhtiöt Luokka:Tanskalaiset pankit Luokka:Silkeborgin kunta
Antonio Pacenza

Antonio Pacenza (18. maaliskuuta 1928 Buenos Aires, Argentiina – 7. helmikuuta 1999) oli argentiinalainen nyrkkeilijä ja olympiamitalisti. Pacenza saavutti 81 kilogramman painoluokassa olympiahopeaa Helsingissä 1952, missä hän hävisi loppuottelussa yhdysvaltalaiselle Norvel Leelle. Pacenza otteli myös ammattilaisena vuosina 1953–1955. == Lähteet == == Aiheesta muualla == * Luokka:Argentiinalaiset nyrkkeilijät Luokka:Argentiinalaiset olympiamitalistit Luokka:Vuonna 1928 syntyneet Luokka:Vuonna 1999 kuolleet
Pyriproksyfeeni

Pyriproksyfeeni eli pyriproksifeeni (C20H19NO3) on hyttysmyrkkynä käytettävä kemikaali. Aineen valmistaja on Sumimoto Chemical. Pyriproksyfeeniä on käytetty trooppisilla alueilla, erityisesti Brasiliassa, hyttysten määrän vähentämiseen. Ainetta lisätään muun muassa juomaveteen, koska näin se leviää tehokkaasti. Pyriproksyfeenin moolimassa on 321,37 g/mol, sulamispiste 45–47 °C, tiheys 1,2 g/cm3 (vesi = 1,0 g/cm3) ja CAS-numero 95737-68-1. Pyriproksyfeenin liukoisuus veteen on alle 0,1g/100 ml. Vuoden 2015 lopulla alkaneen keltakuumehyttysen levittämän Zikaviruksen yleistymisen yhteydessä esitettiin epäilyjä siitä, että pyriproksyfeeni olisi jotenkin aiheuttamassa epidemiaa. Kun ainetta on käytetty jo pari vuosikymmentä ja zika-tapauksia löytyy myös alueilta, joissa myrkkyä ei ole käytetty, epäilykset vaimenivat. == Lähteet == == Aiheesta muualla == * *PubChem: Pyriproxyfen *Toxin and Toxin Target Database (T3DB): Pyriproxyfen *Encyclopedia of Genes and Genomes (KEGG): Pyriproxyfen *ChemBlink: Pyriproxyfen *World Health Organization (WHO): Pyriproxyfen (pdf) Luokka:Hyönteistorjunta-aineet
OSEBX

OSEBX (Oslo Børs Benchmark Index; Oslo Børs Hovedindeks) on norjalaisen Oslon pörssin osakeindeksi. Siihen kuuluvien noin 50–60 Oslon pörssissä noteeratun yhtiön osakkeen lista tarkistetaan kaksi kertaa vuodessa, marraskuun ja toukokuun 15. päivänä. Uusittu osakelista tulee voimaan vuosittain kesäkuun ja joulukuun alussa. OSEBX-indeksi esiteltiin alkujaan 23. toukokuuta 2001 käyttäen indeksiluvulle lähtöarvoa 100, joka määrättiin kanta-ajankohdasta joulukuun 31. joulukuuta 1995. Sittemmin, esimerkiksi helmikuun 20. päivää 2016 edeltävän viisivuotiskauden aikana OSEBX-indeksiluvun arvo oli vaihdellut noin välillä 340–660. ==Indeksin koostumus== Marraskuun 2015 puolivälin kurssitietojen pohjalta määritelty kevään 2016 OSEBX-osakeindeksin kokoonpano oli seuraava. Taulukossa on listattu mukana olevat yhtiöt (joissain tapauksissa osakesarjat), osakelyhenne ja yrityksen osakkeen indeksipaino prosentteina 15.11.2015. Huom. Joidenkin yritysten norjankielinen oikeinkirjoitus saattaa poiketa allaolevasta, englanninkielisen lähteen mukaisesta kirjoitusasusta. Yhtiön nimi Osakkeen tunnus Paino (%) 15.11.2015 Statoil STL 15.98 Telenor TEL 12.23 DNB DNB 11.32 Yara International YAR 7.55 Orkla ORK 5.96 Norsk Hydro NHY 4.64 Royal Caribbean Cruises RCL 4.32 Marine Harvest MHG 3.99 Gjensidige Forsikring GJF 2.77 Schibsted ser. B SCHB 2.75 Schibsted ser. A SCHA 2.50 Subsea 7 SUBC 1.87 TGS- NOPEC Geophysical Company TGS 1.75 Storebrand STB 1.46 Veidekke VEI 1.24 Bakkafrost BAKKA 1.17 Tomra Systems TOM 1.12 Seadrill SDRL 1.04 XXL XXL 0.98 Norwegian Air Shuttle NAS 0.94 Petroleum Geo-Services PGS 0.89 Kongsberg Gruppen KOG 0.86 SalMar SALM 0.75 Opera Software OPERA 0.72 Atea ATEA 0.70 Entra ENTRA 0.69 Nordic Semiconductor NOD 0.68 Det norske oljeselskap DETNOR 0.63 AF Gruppen AFG 0.61 DNO DNO 0.59 Aker Solutions AKSO 0.55 Prosafe PRS 0.54 Olav Thon Eiendomsselskap OLT 0.48 BW LPG BWLPG 0.46 Aker AKER 0.45 Europris EPR 0.44 IDEX IDEX 0.44 REC Silicon REC 0.36 Ekornes EKO 0.30 Avance Gas Holding AVANCE 0.29 ABG Sundal Collier Holding ASC 0.29 Stolt-Nielsen SNI 0.26 Wilh. Wilhelmsen WWASA 0.26 Scatec Solar SSO 0.23 Wilh. Wilhelmsen Holding ser. A WWI 0.23 Multiconsult MULTI 0.22 Kongsberg Automotive KOA 0.21 Thin Film Electronics THIN 0.21 Norwegian Property NPRO 0.20 Frontline FRO 0.19 Wilh. Wilhelmsen Holding ser. B WWIB 0.16 Golden Ocean Group GOGL 0.14 American Shipping Company AMSC 0.13 Photocure PHO 0.08 Weifa WEIFA 0.08 Biotec Pharmacon BIOTEC 0.06 Q-Free QFR 0.05 Nordic Nanovector NANO 0.05 ==Lähteet== * Luokka:Osakeindeksit Luokka:Oslon pörssi
Ferrer Bassa

thumb|Pere Carbonell i Huguet, 1915, Jaume Ferrer Bassan rintakuva. Katalonian parlamentin ulkoseinässä. Ferrer Bassa (aktiivinen 1324–1348) oli espanjalainen taidemaalari ja kuvittaja, joka työskenteli Aragonian hoville Barcelonassa. Häntä pidetään katalonialaisen koulukunnan perustajana. Ferrer Bassan elämästä tiedetään hyvin vähän. Tiedetään että vuosina 1324 ja 1333 häneltä tilattiin seinämaalaukset kahteen kirkkoon ja vanhaan kappeliin Sitgesissä. Hänen maineensa perustuu San Miquelin kappeliin Barcelonan Pedralbesin luostarissa tehtyihin seinämaalauksiin, jotka esittävät Kristuksen kärsimystä ja Neitsyt Marian iloa. Nämä maalaukset tilattiin 1343 ja valmistuivat 1346. Kappelissa on kaikkiaan kaksikymmentä eri maalausta. Niissä on selviä vaikutteita Giottolta, ja on arveltu että Bassa saattoi matkustaa Italiaan ennen teosten valmistumista. Ferrer Bassan tyyli erottuu aikalaisista spontaaniudessaan, värinkäytön pehmeydessä ja kontrastien vähäisyydessä sekä ennen kaikkea maalausten henkilöiden yksilöllisissä piirteissä ja ilmeissä. Bassan ja hänen poikansa Arnau Bassan katsotaan tuoneen italialais- goottilaisen tyylin Aragoniaan. Ferrer Bassa kuvitti miniatyyreillä myös monia käsikirjoituksia. Ferrer Bassan uskotaan kuolleen vuonna 1348 riehuneessa ruttoepidemiassa. == Lähteet == == Aiheesta muualla == Luokka:Espanjalaiset taidemaalarit Luokka:1280-luvulla syntyneet Luokka:Vuonna 1348 kuolleet
Bernat Desclot

Bernat Desclot (noin 1240 – noin 1288) oli espanjalainen kronikoitsija, joka tunnetaan Aragonian hovista kertovasta kronikastaan Llibre del rei En Pere d'Aragó i els seus antecessors passats (1280–1288). Kronikka keskittyy lähinnä Jaakko I:n ja Pietari III:n valtakausiin. Siinä on vaikutteita eeppisestä ja ritariromantiikasta sekä uskonnollisista ja lakiteksteistä. Vaikka Desclot käytti moninaisia lähteitä, hän pystyi kirjoittamaan yhtenäisiä tarinoita, joiden kuvaukset ovat tarkkoja ja kieli rikasta ja elävää. Teoksen vuoropuheluita pidetään parhaina esimerkkeinä keskiaikaisesta katalonialaisesta proosakirjallisuudesta. == Lähteet == Luokka:Kronikoitsijat
Arnau de Vilanova

thumb|Thesoro de los pobres (1584). Arnau de Vilanova (myös Arnaldus de Villa Nova, noin 1240–1311) oli espanjalainen keskiaikainen oppinut. Arnaldus käänsi latinaksi Avicennan, Galenoksen ja Hippokrateen teoksia, ja varusti ne kommenteilla, jotka yhdistivät 1200-ja 1300-lukujen eurooppalaisen lääketieteen takaisin sen kreikkalaisiin ja arabialaisiin juuriin kauemmas kansanuskomuksista. Monet seikat hänen elämästään ovat huonosti tunnettuja. Hänen synnyinkaupungikseen on mainittu Villa Nova; tuohon aikaan oli monia sen nimisiä kaupunkeja Espanjassa, Ranskassa ja Italiassa. Hän sai surmansa merellä lähellä Genovaa matkallaan katsomaan paavi Klemens V:tä tämän sairasvuoteella. Hänen synnyinpaikkansa lienee ollut jossain Aragonian kruunun alusmaassa, sillä aikalaiset viittaavat häneen "katalonialaisena". Hän vaikuttaa aloittaneen opintonsa jossain dominikaaniluostarissa. Vuoden 1260 jälkeen hän opiskeli lääketiedettä Montpellier’n yliopistossa ja perehtyi samaan aikaan teologiaan kaupungin dominikaaniluostarissa. Hän tapasi Montpellier’ssa tulevan vaimonsa ja heille syntyi yksi tytär. Arnaldus hallitsi klassiset kielet, heprean sekä arabian, ja oli perehtynyt senaikaiseen tietämykseen luonnontieteistä, etenkin lääketieteestä ja farmakologiasta. Hän liikkui vilkkaasti paikasta toiseen; hänen tiedetään opettaneen sekä Barcelonassa, Montpellier’ssa että Pariisissa ja asuneen niiden lisäksi merkittäviä jaksoja Lyonissa, Avignonissa, Roomassa, Firenzessä, Bolognassa, Napolissa ja Palermossa. Häntä pidettiin aikansa parhaana lääkärinä ja alkemistina, ja hänet kutsuttiin hoitamaan paaveja ja valtionpäämiehiä. Hän joutui muuttamaan maasta toiseen Espanjan ja Pariisin inkvisition painostuksesta, sillä hänen kirjoituksiaan pidettiin harhaoppisina. Arnaldusta on pidetty tärkeänä alkemistina vuosisatojen ajan, mutta nykytutkimuksen mukaan hän ei harjoittanut alkemiaa. Keskiajalla hänen nimeensä liitettiin yli 20 alkemistisen teoksen luettelo. Tätä laajempi on ollut vain Ramon Llullin nimissä. Llullin sanottiinkin olleen hänen oppilaansa alkemian alalla. 1300-luvulla kerrottiin Arnalduksen onnistuneen kullan tekemisessä, ja Chaucerin Canterburyn tarinoissa hän esiintyy alkemistin prototyyppinä. Alkemistin maineeseen on voinut johtaa joko hänen kiinnostuksensa lähialoista kuten eliniän pidentämisestä ja juotavan kullan vaikutuksista, läheisten ja seuraajien alkemianharjoituksesta tai jopa nimisekaannuksesta Perarnau de Vilanovan kanssa. == Lähteet == == Aiheesta muualla == Luokka:Keskiajan lääketiede Luokka:Keskiajan kirjailijat Luokka:Vuonna 1240 syntyneet Luokka:1310-luvulla kuolleet
Orkestrioni

Orkestrioni (; ; ) on automaattisoitin, jonka äänentuotto perustuu pääasiassa urkupilleihin. Orkestrioni eroaa posetiivista suuremmalla koollaan, pyrkimyksenä imitoida kokonaista orkesteria, ja toisin kuin kooltaan vastaavat karuselli- ja katu-urut, orkestrioni on tehty sisäkäyttöön. Orkestrionin esitettäväksi kirjoitetut sävellykset tai sovitukset on perinteisesti tallennettu alkujaan sylinterille ja sittemmin reikänauhalle. Tunnetuimpia orkestrioneja ovat Johann Nepomuk Maelzelin panhamonicon (1804), jolle Ludwig van Beethoven sävelsi Wellingtonin voiton vuonna 1813, Flight & Robsonin apollonicon (1812–1817), jota saattoi soittaa viisi urkuria yhtä aikaa, kukin omalta sormioltaan, tai jota vastaavasti voitiin käyttää automaattisesti, Diederich Nikolaus Winkelin komponiumi (1821), joka muuntelee esittämäänsä musiikkia aleatorisesti, sekä Michael Welten ja seuraajayhtiö M. Welte & Söhnen rakentamat soittimet, erityisesti lukuisat Welte-Philharmonie-urut (1904–1931?), joilla taltioituja aikansa johtavien urkurien esityksiä on nyttemmin julkaistu CD-äänilevyillä The Britannic Organ -sarjassa (Oehms Classics). == Lähteet == * Helmut Kowar: "Musikautomaten". Oesterreichisches Musiklexikon Online . Haettu 21.2.2016. * Arthur W.J.G. Ord-Hume: "Apollonicon". Grove music online . Haettu 21.2.2016 * Arthur W.J.G. Ord-Hume: "Componium". Grove music online . Haettu 21.2.2016. * Arthur W.J.G. Ord-Hume: "Winkel, Diederich Nikolaus (Nicolaus)". Grove music online . Haettu 21.2.2016. * Barbara Owen ja Arthur W.J.G. Ord-Hume: "Orchestrion". Grove music online . Haettu 21.2.2016. * Barbara Owen ja Arthur W.J.G. Ord-Hume: "Panharmonicon". Grove music online . Haettu 21.2.2016 * Howard Schott: "Welte". Grove music online . Haettu 21.2.2016. * Alexander Wheelock Thayer ja Dixie Harvey: "Maelzel, Johann Nepomuk". Grove music online . Haettu 21.2.2016. == Aiheesta muualla == * Oehms Classicsin julkaiseman The Britannic Organ -levysarjan diskografia Luokka: Automaattisoittimet Luokka: Urut
Berenguer de Palou II

Berenguer de Palou II oli toinen samanniminen Barcelonan piispa, ensimmäinen oli hänen setänsä. Hän liittyi pappissäätyyn setänsä ollessa piispana, ja nousi itse piispaksi vuonna 1212. Hän oli Aragonin kuninkaiden aktiivinen tukija, ja osallistui ristiretkiin ja valloituksiin näiden joukoissa. Hän kuoli vuonna 1241 ja hänet haudattiin Barcelonan katedraaliin. Vuonna 1228 Berenguer osallistui aktiivisesti Mallorcan valtaukseen ja haavoittui taistelussa saraseeneja vastaan. Kymmenen vuotta myöhemmin hän osallistui Valencian valloitukseen 60 ritarinsa kanssa. Näistä valloitusretkistä hänet palkittiin merkittävällä maaomaisuudella. Berenguer salli sekä dominikaaniveljien (1219) että fransiskaanien (1232) aloittaa toimintansa Barcelonassa. Hänet valittiin arkkipiispaksi vuonna 1233, mutta paavi kumosi valinnan. == Lähteet == Luokka:Katoliset piispat
Naseby (1655)

Naseby oli Englannin laivaston vuonna 1655 vesillelaskettu 60-tykkinen linjalaiva. == Valmistus == Alus tilattiin 3. heinäkuuta 1654 Woolwichin telakalta, jossa rakennustöistä vastasivat Phineas Pett ja Peter Pett. Alus laskettiin vesille 12. huhtikuuta 1655.Winfield, Rif s. 5–6 == Palvelus == Alus otettiin palvelukseen 1656 merikenraalien Robert Blaken ja Edward Montagun lippulaivana päällikkönään Roger Cuttance. Oltuaan vuodet 1657–1658 erillisaluksena ilman lippulaiva statusta se vietti pääosan vuodesta 1658 reservissä. Vuoden lopulla Cuttance palautti aluksen palvelukseen Montagun lippulaivana. Alus oli 1659 Gibraltarinsalmessa ja kuljetti toukokuussa 1560 Kaarle II:n sekä Montagun ja Pepyn Scheveningenistä Englantiin.Winfield, Rif s. 6 Kuningasvallan palauttamisen yhteydessä aluksen nimeksi tuli 23. toukokuuta 1660 HMS Royal Charles. Vuodet 1660-1661 aluksen päällikkönä oli edelleen Cuttance, jolloin se oli Sandwichin jaarlin lippulaivana. Alus osallistui 31. heinäkuuta 1661 Algerin hyökkäykseen. Sen päälliköksi tuli 14. marraskuuta Robert Clerke aluksen jatkaessa palvelustaan Välimerellä Sandwichin jaarlin lippulaivana. Aluksen päälliköksi tuli 18. maaliskuuta 1662 jälleen Cuttance, joka jäi tehtävästä 20. kesäkuuta. Alus oli 30. marraskuuta 1664 Yorkin herttuan lippulaivana päällikkönään Sir William Penn (kuollut 31. heinäkuuta 1665) ja 3. kesäkuuta 1665 Lowestoftin taistelussa punaisen laivueen keskimmäisessä osastossa. John Harman oli lippukapteenina 26. maaliskuuta – 10. kesäkuuta 1665. Aluksen päällikkönä oli 20. helmikuuta 1666 Sir John Kempthorne, joka viipyi aluksella 9. kesäkuuta saakka. Alus oli Albemarlen lippulaivana punaisen laivueen etuosastossa 1.–4. kesäkuuta neljän päivän taistelussa, jossa aluksen miehistöstä sai surmansa 32 ja haavoittui 55. John Hubbard vastaanotti 12. kesäkuuta aluksen päällikön tehtävät ja luopui niistä 4. joulukuuta. Alus oli ruhtinas Rupertin ja Albemarlen herttuan lippulaivana. Pyhän Jaakonpäivän taistelussa 25. kesäkuuta alus oli punaisen laivueen keskimmäisessä osastossa. Alus makasi palveluksesta poistettuna Gillinghamin edustalla, kun Alankomaiden laivasto valtasi sen hyökätessään Medwayhin 12. kesäkuuta 1667. Alus kuljetettiin sotasaaliina Rotterdamiin, missä se asetettiin näytteille. Alus romutettiin 1673 Hellvoetsluisissa. == Lähteet == * === Viitteet === Luokka:Ensimmäisen luokan sotalaivat Luokka:Woolwichin telakka